“ดาวโจนส์” ร่วงต่อเกือบ 100 จุด กังวลวิกฤตแบงก์สหรัฐ
“ดาวโจนส์” ร่วงต่อเกือบ 100 จุด กังวลวิกฤตแบงก์สหรัฐ-นักลงทุนจับตาตัวเลข GDP สหรัฐ ไตรมาส 1/66 พรุ่งนี้ โดย ณ เวลา 22:02 น. ตามเวลาไทย ดัชนีเฉลี่ยอุตสาหกรรมดาวโจนส์อยู่ที่ 33,559.00 จุด ลบ 92.00 จุด หรือ 0.27%
“ดาวโจนส์” ร่วงต่อเกือบ 100 จุด กังวลวิกฤตแบงก์สหรัฐ-นลท.จับตาตัวเลข GDP สหรัฐ ไตรมาส 1/66 พรุ่งนี้
26 เม.ย. 2566

ผู้สื่อข่าวรายงานว่า ดัชนีดาวโจนส์พลิกร่วงกว่า 100 จุด ในวันนี้ (26 เม.ย.) ท่ามกลางความกังวลต่อวิกฤตธนาคารในสหรัฐ โดย ณ เวลา 22:02 น. ตามเวลาไทย ดัชนีเฉลี่ยอุตสาหกรรมดาวโจนส์อยู่ที่ 33,559.00 จุด ลบ 92.00 จุด หรือ 0.27%
โดยหุ้นกลุ่มพลังงานร่วงลงกว่า 1%ตามการดิ่งลงของราคาน้ำมันในตลาดโลก และราคาหุ้นของธนาคารเฟิร์สท์ รีพับลิก แบงก์ (First Republic Bank) หรือ FRB ซึ่งเป็นธนาคารในระดับภูมิภาคของสหรัฐ ร่วงลงเกือบ 30% ในวันนี้ หลังธนาคารเปิดเผยว่าลูกค้าได้แห่ถอนเงินฝากมากกว่า 1 แสนล้านดอลลาร์ในไตรมาส 1/2566
ส่วน FRB ปรับตัวลงเป็นวันที่ 2 หลังดิ่งลงเกือบ 50% วานนี้ และหากพิจารณาตั้งแต่ต้นปี 2566 ราคาหุ้น FRB ได้ทรุดตัวลงมากกว่า 90%
ขณะที่ราคาหุ้นโบอิ้งพุ่งกว่า 3% หลังบริษัทเปิดเผยแผนการเพิ่มการผลิตเครื่องบิน ขณะที่รายได้สูงกว่าคาดในไตรมาส 1/2566
ด้านนักลงทุนจับตาการเปิดเผยผลประกอบการของบริษัทเมตา แพลตฟอร์มส อิงค์ หลังจากปิดตลาดวันนี้นอกจากนี้ ตลาดจับตาตัวเลขผลิตภัณฑ์มวลรวมภายในประเทศ (GDP) ประจำไตรมาส 1/2566 ในวันพรุ่งนี้ รวมทั้งดัชนีราคาการใช้จ่ายเพื่อการบริโภคส่วนบุคคล (PCE) ในวันศุกร์ โดยดัชนีดังกล่าวเป็นข้อมูลเงินเฟ้อสำคัญตัวสุดท้ายก่อนที่ธนาคารกลางสหรัฐ (เฟด) จะจัดการประชุมนโยบายการเงินในวันที่ 2-3 พ.ค.
ทั้งนี้ ดัชนี PCE ถือเป็นมาตรวัดเงินเฟ้อที่เฟดให้ความสำคัญ โดยสามารถตรวจจับการเปลี่ยนแปลงในพฤติกรรมของผู้บริโภค และครอบคลุมราคาสินค้าและบริการในวงกว้างมากกว่าดัชนีราคาผู้บริโภค (CPI)